Demarchus Taronis filius

Demarchus Taronis filius (Graece ), qui saeculo IV a.C.n. exeunte floruit, Antigoni Monophthalmi coaevus, fuit inter annos 323 et 301 a.C.n. huius regis legatus: anno enim 311 a.C.n. in litteris ab Antigono urbi Scepsidi missis (OGIS 5) Aeschylum quendam legatum cum Demarcho ad Cassandrum missum esse fertur. Idem fuit, ut videtur, ac Demarchus Lycius, Taronis filius, qui somatophylacibus reginae Philae, Demetrii Poliorcetae uxoris, anno 305 vel 304 a.C.n. praefectus est; qui Samiis exsulibus (ante annum 322 a.C.n.) adiuverit, posteaque ab eis civem Samium factus est. Talia et de Melesippo Bacchii filio referuntur.

An idem fuit ac Demarchus ab Alexandro Magno Phrygiae Hellespontinae praefectus non liquet.

 Fontes 
 OGIS 5
  no. 333

Bibliographia
  no. 28, p. 379
 J. Kirchner, "Demarchos (3)" in  
  pars 1 no. 67
 P. Schoch, "Demarchos (6)" in  suppl. 4
 C. B. Welles, Royal Correspondence in the Hellenistic Period (New Haven: Yale University Press, 1934) p. 9

Categoria:Nati saeculo 4 a.C.n.
Categoria:Mortui saeculo 4 aut 3 a.C.n.
Categoria:Antigoni Monophthalmi sectatores
Categoria:Incolae Anatoliae Graecoromanae
Categoria:Legati Graeci antiqui